CELEX: 62012CN0194
Language: et
Date: 2012-04-26 00:00:00
Title: Kohtuasi C-194/12: Eelotsusetaotlus, mille on esitanud Juzgado de lo Social n °1 de Benidorm (Hispaania) 26. aprillil 2012 — Concepción Maestre García versus Centros Comerciales CARREFOUR S.A.

28.7.2012   
            
            
               ET
            
            
               Euroopa Liidu Teataja
            
            
               C 227/7
            
         Eelotsusetaotlus, mille on esitanud Juzgado de lo Social no 1 de Benidorm (Hispaania) 26. aprillil 2012 — Concepción Maestre García versus Centros Comerciales CARREFOUR S.A.
   (Kohtuasi C-194/12)
   2012/C 227/11
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social no 1 de Benidorm
   
      Põhikohtuasja pooled
   
   
      Hageja: Concepción Maestre García
   
      Kostja: Centros Comerciales CARREFOUR S.A.
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 4. novembri 2003. aasta direktiivi 2003/88/EÜ (1) tööaja korralduse teatavate aspektide kohta artikli 7 lõikega 1 on vastuolus siseriikliku õigusnormi tõlgendamine nii, et see ei luba puhkuseperioodi katkestada selleks, et puhkust saaks hiljem kasutada täies pikkuses — või ülejäänud osas —, kui ajutine töövõimetus tekkis enne puhkuse algust ja kui esinevad ärilist või korralduslikku laadi põhjused, mis takistavad puhkuse kasutamist muul hilisemal perioodil?
            
         
               2.
            
            
               Kas Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõikega 1 on vastuolus siseriikliku õigusnormi tõlgendamine nii, et see lubab ettevõtjal ühepoolselt kehtestada puhkuse kasutamise perioodi, mis langeb kokku ajutise töövõimetuse ajaga, kui töötaja ei ole eelnevalt avaldanud oma eelistust kasutada puhkust muul perioodil ja kui ettevõtja töötajate esindajad ja ettevõtja on sellises võimaluses kokku leppinud?
            
         
               3.
            
            
               Kas Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõikega 1 on vastuolus siseriikliku õigusnormi tõlgendamine nii, et see lubab maksta ajutise töövõimetuse tõttu kasutamata jäänud puhkuse eest rahalist kompensatsiooni, kui esinevad ärilist või korralduslikku laadi põhjused, mis ei võimalda puhkust tõhusalt kasutada, olgugi et töölepingut ei lõpetata?
            
         
      (1)  ELT L 299, lk 9 (ELT eriväljaanne 05/04, lk 381).